CELEX: 32000R1609
Language: hr
Date: 2000-07-24 00:00:00
Title: Uredba Komisije (EZ) br. 1609/2000 od 24. srpnja 2000. o utvrđivanju popisa proizvoda izuzetih iz primjene Uredbe Vijeća (EEZ) br. 737/90 o uvjetima za uvoz poljoprivrednih proizvoda podrijetlom iz trećih zemalja nakon nesreće u nuklearnoj elektrani u Černobilu

11/Sv. 126
            
            
               HR
            
            
               Službeni list Europske unije
            
            
               111
            
         32000R1609
   
               L 185/27
            
            
               SLUŽBENI LIST EUROPSKE UNIJE
            
         UREDBA KOMISIJE (EZ) br. 1609/2000
   od 24. srpnja 2000.
   o utvrđivanju popisa proizvoda izuzetih iz primjene Uredbe Vijeća (EEZ) br. 737/90 o uvjetima za uvoz poljoprivrednih proizvoda podrijetlom iz trećih zemalja nakon nesreće u nuklearnoj elektrani u Černobilu
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EEZ) br. 737/90 od 22. ožujka 1990. o uvjetima za uvoz poljoprivrednih proizvoda podrijetlom iz trećih zemalja nakon nesreće u nuklearnoj elektrani u Černobilu (1) kako je zadnje izmijenjena Uredbom (EZ) br. 616/2000 (2), a posebno njezin članak 6.,
   budući da:
   
               (1)
            
            
               U skladu s člankom 6. Uredbe (EEZ) br. 737/90 Komisija usvaja popis proizvoda izuzetih iz njezine primjene.
            
         
               (2)
            
            
               Većina poljoprivrednih proizvoda koji se trenutno uvoze iz trećih zemalja nisu radioaktivno zagađeni nakon nesreće u Černobilu ili je razina zagađenja toliko niska da je opasnost po zdravlje zanemariva.
            
         
               (3)
            
            
               Popis proizvoda izuzetih iz primjene Uredbe (EEZ) br. 737/90 utvrđen je Uredbom (EZ) br. 727/97 (3) kako bi se ta činjenica uzela u obzir.
            
         
               (4)
            
            
               Rezultati dobiveni istraživanjem provedenog po nalogu Komisije kako bi se utvrdio opseg u kojem države članice uvoze poljoprivredne proizvode čiji udio radioaktivnog cezija nadmašuje granične vrijednosti utvrđene Uredbom (EEZ) br. 737/90 pokazuju da treba izuzeti još dva prehrambena proizvoda (čaj i određene trave).
            
         
               (5)
            
            
               Izmijenjeni način prikaza popisa proizvoda na koje se primjenjuje Uredba Vijeća (EEZ) br. 737/90 (4) koji će carinarnicama olakšati korištenje popisa već je uveden Uredbom Komisije (EZ) br. 1661/1999 od 27. srpnja 1999. o utvrđivanju detaljnih pravila za primjenu Uredbe Vijeća (EEZ) br. 737/90.
            
         
               (6)
            
            
               Mjere određene ovom Uredbom u skladu su s mišljenjem Odbora određenog na temelju članka 7. Uredbe (EEZ) br. 737/90,
            
         DONIJELA JE OVU UREDBU:
   Članak 1.
   Uredba (EZ) br. 727/97 stavlja se izvan snage.
   Članak 2.
   Svi proizvodi osim onih navedenih u Prilogu izuzimaju se iz područja primjene Uredbe (EEZ) br. 737/90.
   Članak 3.
   Ova Uredba stupa na snagu trećeg dana od dana objave u Službenom listu Europskih zajednica.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 24. srpnja 2000.
      
         
            Za Komisiju
         
         Margot WALLSTRÖM
         
            Članica Komisije
         
      
   
   
      (1)  SL L 82, 29.3.1990., str. 1.
   
      (2)  SL L 75, 24.3.2000., str. 1.
   
      (3)  SL L 108, 25.4.1997., str. 16.
   
      (4)  SL L 197, 29.7.1999., str. 17.
   PRILOG
   
      POPIS PROIZVODA NA KOJE SE PRIMJENJUJE UREDBA (EEZ) br. 737/90
   
   
               Oznaka KN
            
            
               Naziv
            
         
               0101 19 10
            
            
               Živi konji, osim čistokrvnih rasplodnih životinja, za klanje
            
         
               0102 90
            
            
               Žive životinje vrste goveda, osim čistokrvnih rasplodnih životinja, domaće vrste
            
         
               0103 91
            
            
               Žive svinje, osim čistokrvnih rasplodnih životinja mase manje od 50 kg
            
         
               0103 92
            
            
               Žive svinje, osim čistokrvnih rasplodnih životinja, mase 50 kg ili veće
            
         
               0104 10
            
            
               Žive ovce, osim čistokrvnih rasplodnih životinja
            
         
               0104 20 90
            
            
               Žive koze, osim čistokrvnih rasplodnih životinja
            
         
               0105
            
            
               Živa domaća perad vrste Gallus domesticus, patke, guske, pure i biserke:
            
         
               0106 00
            
            
               Ostale žive životinje
            
         
               Poglavlje 2.
            
            
               Meso i jestivi klaonički proizvodi
            
         
               ex Poglavlje 4.
            
            
               Mlijeko i mliječni proizvodi; jaja peradi i ptičja jaja; prirodni med; jestivi proizvodi životinjskog podrijetla, nespomenuti niti uključeni na drugom mjestu, osim proizvoda oznaka KN 0408 11 20, 0408 19 20, 0408 91 20 i 0408 99 20
            
         
               ex 0709 51
            
            
               Gljive, svježe ili rashlađene, osim uzgojenih gljiva
            
         
               ex 0710 80 69
            
            
               Gljive (nekuhane ili kuhane u pari ili vodi), smrznute, osim uzgojenih gljiva
            
         
               ex 0711 90 60
            
            
               Gljive, privremeno konzervirane (na primjer sumpornim dioksidom, u slanoj vodi, u sumpornoj vodi ili drugim otopinama za konzerviranje), neprikladne za neposrednu potrošnju, osim uzgojenih gljiva
            
         
               ex 0712 30 00
            
            
               Sušene gljive, cijele, rezane na komade ili ploške, u prahu ili drukčije usitnjene, ali ne drukčije pripremljene, osim uzgojenih gljiva
            
         
               0810 40
            
            
               Brusnice, borovnice i drugo voće vrste Vaccinium, svježe
            
         
               0811 90 50
            
            
               Voće vrste Vaccinium myrtillus, nekuhano ili kuhano u pari ili vodi, smrznuto, neovisno li sadrži li dodani šećer ili druga sladila ili ne
            
         
               0811 90 70
            
            
               Voće vrste Vaccinium myrtiloides i Vaccinium angustifolium, nekuhano ili kuhano u pari ili vodi, smrznuto, neovisno sadrži li dodani šećer ili druga sladila ili ne
            
         
               0812 90 40
            
            
               Voće vrste Vaccinium myrtillus, koje je privremeno konzervirano (na primjer sumpornim dioksidom, u slanoj vodi, u sumpornoj vodi ili drugim otopinama za konzerviranje), neprikladno za neposrednu potrošnju
            
         
               1601 00
            
            
               Kobasice i slični proizvodi, od mesa, mesnih klaoničkih proizvoda ili krvi; prehrambeni proizvodi na osnovi tih proizvoda
            
         
               1602
            
            
               Ostali pripremljeni ili konzervirani proizvodi od mesa, mesnih klaoničkih proizvoda ili krvi
            
         
               ex 1603 00
            
            
               Ekstrakti i sokovi od mesa
            
         
               ex 2001 90 50
            
            
               Gljive, pripremljene ili konzervirane u octu ili octenoj kiselini, osim uzgojenih gljiva
            
         
               ex 2003 10 80
            
            
               Gljive, pripremljene ili konzervirane bez octa ili octene kiseline, osim uzgojenih gljiva